钦定古今图书集成/理学汇编/经籍典/第127卷 > 《进士策问》韩愈
## 钦定古今图书集成/理学汇编/经籍典/第127卷 > 《进士策问》韩愈

问：“‘夫子言尧舜垂衣裳而天下理’；又曰‘无为而理’”者，
其舜也与！《书》之说，尧曰“‘亲九族’；又曰‘平章百姓；又曰
‘协和万邦’；又曰‘历象日月星辰，敬授人时’；又曰‘洪水
怀山襄陵，下人其咨’’。”夫亲九族，平百姓，和万邦，则天
道，授人时，愁水祸，非无事也。而其言曰“垂衣裳而天
下理”，何也？于舜则曰“‘慎五典’；又曰‘叙百揆’；又曰‘宾四
门’”；又曰“齐七政”；又曰“类上帝，禋六宗，望山川，遍群神”；
又曰“协时月正日，同律度量衡，五载一巡狩”；又曰“分
十二州，封山濬川，恤五刑，典三礼，彰施五色，出纳五
言。”呜呼，其何勤且烦如是？而其言曰“无为而理”者，何
也？将亦有深辞隐义不可晓耶？抑其年代已远，失其
所传耶？二三子其辨焉。